Seguntes Claudio Ptolomeu lo toponimo román Iulia Lybica estió un nombre concedito por Chulio César a lo lugar que bi heba enantes de la ocupación romana y que probablement estió Kerre u Ker. Toponimos prerromans identificatos con Llivia son Cere, Ilibikain, Lybica y Lybisoca. En lo sieglo VII s'escribe Castrum Libyae, en tiempos d'Al Andalus s'escribiba Medinet el Bab ("ciudat de la puerta" en arabe). Entre los sieglos IX y XVI s'escribiba Libia (la ortografía de lo catalán medieval no representaba la palatalización de la l- inicial), y actualment Llívia.